Ssenkulu w’amakomera Commissioner General Johnson Byabashaija ayimirizza mbagirawo abagenyi bonna ababadde bakyalira abasibe mu makomera, okwewala okusaasaanya ekirwadde kya ebola.
Abasibe abalwadde bonna bakujanjabirwa mu malwaliro g’amakomera gokka, okutuusa nga ebola aweddewo mu ggwanga.
Abasirikale b’amakomera balina okubeera nga bambadde masks obudde bwonna.
Wagenda kussibwawo n’ekifo ekyenjawulo, abasirikale n’abasibe abatwalibwa mu kooti webalina okusokanga okufuuyirwa eddagala, nga tebanaddda mu makomerq.
Mu kiwandiiko ekiteekeddwako omukono gw’omwogezi w’amakomera Frank Baine, ebiragiro bya Commissioner General bitandikiddewo, nga bigenderera okuziyiza ebola okusasaana mu makomera.
Mu kiseera kino ministry y’ebyobulamu ekyekennenya embeera bweyimiridde, okusalawo ekiddako ku muggalo gwe nnaku 21, President Museven gweyassa ku district ye Mubende ne Kassanda ewaasookera ebola.
Bisakiddwa: David Kiyengo
lug_Latn lug_Latn lug_Latn lug_Latn lug_Latn lug_Latn tum_Latn